Coba ceritain soal Cuora mouhotii dalam bahasa melayu

Cuora mouhotii (sinonim Pyxidea mouhotii ) ialah spesies kura-kura dari keluarga Geoemydidae.

C. mouhotii berasal dari Asia, merangkumi negara-negara seperti China, India, Laos, Burma, Vietnam, Thailand, dan Bhutan.

Antara nama tempatan lain kura-kura C. mouhotii ialah Kura-kura Katup Berjungkir dan Kura-kura Mouhot.

Nama spesies, mouhotii, diambil sempena nama Alexandre Henri Mouhot, seorang naturalis dan pengembara.

C. mouhotii kadangkala dianggap spesies monotipikal Pyxidea. Analisis filogenetik menggunakan DNA mitokondria membuktikan bahawa spesies ini ialah sebahagian daripada kumpulan "Cuora", iaitu kumpulan monofiletik Kura-kura katup Asia, dan nama Pyxidea disinonimkan dengan genus Cuora, lantas menjadikan haiwan ini sebahagian daripada genus tersebut. Kajian filogenetik Cuora lain menyokong kenyataan ini. Selain itu, morfologi fizikalnya tidak berbeza dengan spesies Cuora yang lain. Ia juga boleh dikacukkan dengan kura-kura spesies Cuora galbinifrons.

Terdapat dua subspesies, iaitu C. m. mouhotii dan C. m. obsti.

Populasi Cuora mouhotii di Vietnam selatan hidup bersama dengan spesies Cuora picturata. Cuora mouhotii diketahui boleh dikacukkan dengan Cuora picturata (Cuora galbinifrons dan Cuora bourreti) di mana terdapat kemungkinan proses kacukan berlaku antara dua spesies ini.